stanford-oval/wikipedia huggingface dataset:
חורבת כורכוש
הערות שוליים

↑  במקורות שונים גם כורקוש, כרקוש, וכרקש.
↑  במקורות ערביים בני־זמננו (לדוגמה), מופיע גם השם "עיר השמש והירח", שמקורה בעיטורי הרוזטות מעל למערה המרכזית
↑  גרן עברית 110, אנגלית 159 וראו גם את מפת גרן באתר הספרייה הלאומית
↑  Claude R, Conder, Lieut. Claude R. Conder’s Reports XV : Belad el Jemain Tani beni Sab – Unexplored Country, Palestine Exploration Quarterly 5:4, 1873, pp. 143–142 doi:10.1179/peq.1873.024 (בדיווח הראשוני נכתב כי מערות הקבורה רחוקות מעל מקום ישוב, טעות שתוקנה עם פרסום הסקר)
1 2  ראו ברשימה לקריאה נוספת
↑  Paul-Marie Séjourné, "Thimnath-Serach et Thimnath-Heres ou le lieu de la sépulture de Josué", Revue Biblique 2 (4), 1893, pp. 613–614; Raphaël Savignac, "Chronique: Visite aux fouilles de Samarie; A travers les nécropoles de la montagne d'Éphraïm", Revue Biblique 7 (1), 1910, pp. 114–123
↑  Israel Finkelstien, Zvi Lederman & Shlomo Bunimovitz, Highlands of Many Cultures - the Southern Samaria Survey Vol. I, Tel Aviv University Publication, 1997, pp. 439-441
↑  ארכיון חירבת כורקוש, באתר Regavim
1 2 3  דביר רביב, היישוב בדרום השומרון בתקופה ההלניסטית והרומית לאור תוצאות סקר ארכאולוגי, באתר אוניברסיטת בר אילן, ‏2018
↑  מנהל האתר, דביר רביב - הקברים המפוארים במערב השומרון, באתר מדרשת הרי גופנא ע"ר, ‏2021-04-14
1 2  דביר רביב, הקברים המפוארים מימי הבית השני שבמערב השומרון: תובנות חדשות, במעבה ההר 3, 2013, עמ' 109–142
↑  דר, שמעון, שני דורות למחקר של בתי חווה קדומים בשומרון, In the Highland's Depth, 2018, עמ' 169–182 doi: 10.26351/ithd/8/9
↑  שמעון ריקלין, "ח' כורכוש", חדשות ארכיאולוגיות ק, 1993, עמ' 40
↑  על שיטתו של ריקלין לגבי יחוס מגדלים דומים לשומרונים, ראו הנ"ל, "עדויות ארכיטקטוניות לנוכחות חשמונאית ושומרונית באזור עופרים", בתוך: יעקב אשל (עורך), מחקרי יהודה ושומרון, דברי הכנס השלישי, קדומים, 1993 עמ' 127–136; לראיות נגד שיטתו ראו יובל שחר, "הר המלך – לפתרונה של חידה", ציון סה (ג), 2000, עמ' 305–306, הע' 127.
1 2  רביב 2014, עמ' 113
↑  דביר רביב, אורית פלג־ברקת, שלושה פריטים ארכיטקטוניים מן התקופה הרומית הקדומה מאזור הכפר קרוות בני חסן, באתר הוצאת אוניברסיטת אריאל בשומרון, ‏22 באוקטובר 2019
מבט מקדימה על הקבר הראשי עם העיטורים בתקרת המבוא
לאוניד שטיין

| --- | --- |

 לידה:  12 בנובמבר 1934 קמניץ-פודולסקי, אוקראינה 
 פטירה:  4 ביולי 1973 (בגיל 38) מוסקבה, ברה"מ 
 הדרגה הגבוהה ביותר:  רב אמן משנת 1962
 מד כושר מרבי:  2620 (יולי 1972)
 מד כושר נוכחי:  2,605 (נכון ל־יולי 1973) 
 השכלה:  אוניברסיטת לבוב 
 מדינה:  ברית המועצות
 פרסים והוקרה:  מאסטר מוסמך לספורט של ברית המועצות 
 
לאוניד שטיין (ברוסית: Леонид Штейн‏; 12 בנובמבר 1934 קמניץ-פודולסקי – 4 ביולי 1973 מוסקבה) היה שחמטאי סובייטי ממוצא יהודי. הוא היה שלוש פעמים אלוף ברית המועצות בשחמט והשתתף בתחרויות רבות.
לאוניד שטיין נולד בעיירה קמניץ-פודולסקי באוקראינה הסובייטית. לאחר מלחמת העולם השנייה המשפחה עברה ללבוב. בעיר זו הוא התחיל לשחק שחמט. בשנת 1949 השתתף שטיין לראשונה בתחרות לנוער. ב-1950 הוא השתתף באליפות ברית המועצות לקבוצות נוער, אך ללא הצלחה יתרה. בסוף 1953 גויס לצבא ברית המועצות. במהלך שרותו הצבאי הוא היה פעמיים אלוף הצבא בשחמט.
לאחר שחרורו מהצבא, החל לאמן ילדים, ובמקביל השתתף בתחרויות באוקראינה. בשנת 1960 הוא זכה באליפות אוקראינה, והעפיל לאליפות ברית המועצות בשחמט. בתחרות זו הוא זכה במקומות 3–5 לצד אלכסנדר קוטוב וסמיון פורמן. בשנת 1961 הוא השתתף באליפות ברית המועצות בשחמט בפעם השנייה. באליפות זו הוא זכה במקום ה-6, ובכך קיבל ציון ראשון לתואר רב אמן, והעפיל לתחרות בינאזורית לדו-קרב עם אלוף העולם. בעקבות הצלחה זו, נשלח לראשונה לתחרות בינלאומית בהלסינקי.
השתתפותו של שטיין בתחרות בינאזורית בשנת 1962 הייתה מוצלחת, הוא זכה במקום ה-6, ובעקבות כך הוענקה לו דרגת רב אמן.
בשנת 1963 זכה באליפות ברית המועצות בשחמט, ובהמשך זכה בתואר זה גם ב-1965 ו-1966.
מחצית השנייה של שנות ה-60 של המאה ה-20 היו שנות הזוהר של שטיין. בתקופה זו הוא זכה במספר תחרויות והיה חלק של נבחרת ברית המועצות בשחמט שהייתה בלתי מנוצחת. באותה תקופה הוא סיים לימודים באוניברסיטת לבוב ועבר עם משפחתו לקייב.
בשנת 1973 הוא היה צריך להשתתף בתחרות בינאזורית בברזיל. כחלק מההכנות הוא לא השתתף באליפות ברית המועצות, וניצח בתחרות במיורקה. בתחילת יולי 1973 היה אמור להשתתף באליפות אירופה לנבחרות באנגליה, ולאחר סיום האליפות לטוס לברזיל לתחרות בינאזורית. אולם, סמוך לנסיעה לאנגליה הוא לקה בהתקף לב ונפטר.
לאוניד שטיין באולימפיאדת השחמט

בין השנים 1964 ל-1966 השתתף לאוניד שטיין ב-2 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1964 | עת | ברית המועצות |  | 10 מ-13 | 8+ 4= 1- | 76.9 | 1 קבוצתי, 1 אישי |
|  1966 | 4 | ברית המועצות |  | 9 מ-12 | 7+ 4= 1- | 75.0 | 1 קבוצתי, 2 אישי |
משחקים מוסברים (באנגלית) > 1967

בובי פישר מול לאוניד שטיין תחרות סוס, 24.10.1967, Fischer vs Stein (1967)   One Of The Best Games Ever Played!
הערות שוליים

↑  Stein, Leonid - Men's Chess Olympiads, באתר אולימפבייס (באנגלית)
| --- | --- |
בקרת זהויות :  GND: 119188368  ISNI: 0000 0000 2569 1304  LCCN: n80144848  NTA: 074009338  VIAF: 74657608   WorldCat (עם VIAF): 74657608 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
צום מיצים

צום מיצים או דיאטת מיצים היא סוג של דיאטה לניקוי רעלים (תהליך שמיוחסת לו הסגולה לטיהור הגוף מרעלים) שעל פיו יש לצרוך רק מיצי פירות וירקות בתקופת הצום.
בגלל הצורה הנוזלית, המזון מתעכל במהירות והתהליך דורש אנרגיה מועטה יחסית. לעיתים צום מיצים משווק יחד עם תוספי תזונה או במסגרת תרפיה רחבה יותר. למרות הפופולריות של השיטה, אין עדויות מדעיות לכך שצום מיצים משיג תוצאות כלשהן. לא בתחום הירידה במשקל, ולא למטרות רפואיות אחרות. בטווח הקצר, אמנם קיימת ירידה במשקל בשל ההגבלה הקלורית הקיצונית, אך עם החזרה לתזונה רגילה ישנה נטייה לעלייה במשקל.
סיבות לצום

עם הסיבות לצום מיצים נמנות רצון לאבד משקל וניסיון להיגמל מהתמכרות כלשהי כגון עישון, אכילת יתר או שתיית קפה. יש המשתמשים בצום מיצים כדרך רפואה אלטרנטיבית לטיפול בכאב, בסרטן, בדיכאון, בדלקת מפרקים, בזיהום קשה, במחלות אוטואימוניות ועוד.
התומכים בצום מיצים מאמינים כי הוא גורם להפחתת כמות האנרגיה הנדרשת לעיכול ולכן לגוף יש יותר אנרגיה לסלק רעלים. מכיוון שהרעלים נמצאים במגוון איברים שונים בגוף, דיאטות מיצים שונות מכוונות כלפי אזורים שונים בגוף. לדוגמה, רבים מהמטופלים בצום מיצים מאמינים כי ההימנעות מאוכל מוצק מאפשרת לגוף להשתקם ולרפא את עצמו מנזק ועייפות הנגרמים מהלחץ המתמיד של העיכול. לעומת זאת, צום של מים בלבד, יגרום לגוף לשרוף מאגרי סוכרים וגליקוגן ויסתפק בפחות אינסולין, דבר שייתן ללבלב מנוחה. צומות אחרים מכוונים כלפי הכבד, הכליות, מערכת השתן, כיס המרה, המוח, מערכת החיסון.
עם זאת, אין ראיות מדעיות לאף אחת מטענות אלו.
שיטות

הצום לרוב אורך בין 3 ימים לשבוע, ויש המבצעים תהליך זה מספר פעמים בשנה. יש המבצעים את הצום במסגרת חופשה בספא, לעיתים בארץ אחרת, כגון תאילנד.
בגלל שמיץ טהור מכיל מעט מאוד סיבים, לעיתים נעשה שימוש בחוקן או חומר משתן טבעי כדי לגרום לסילוק יעיל של הפסולת מהמעיים. שיטה נוספת היא הוספת פסיליום למיץ. הפסיליום אינו נספג בגוף אבל סופח כמויות גדולות של מים, כך שהוא יוצר את הנפח הדרוש לפעילות מעיים תקינה.
סוגי מיצים

חלק מהפירות והירקות המשמשים למיצים הם:
ירקות - סלרי, מלפפון, עגבנייה, פלפל
ירוקים - פטרוזיליה, כרוב ירוק, עלי סלק, תרד
מצליבים - ברוקולי, כרוב
שורשים - גזר, סלק, בטטה
פירות - ענבים אדומים, תפוח, פרי הדר, פירות יער
עשבים - שורש יוקה, שומר פשוט, מנטה, נענע, ריחן, ג'ינג'ר, שום, בצל ירוק, פלפל חריף, שורש כורכום, גדילן מצוי
עשב החיטה בתוספת ספירולינה (סוג אצה)
תופעות לוואי

בביצוע צום מיצים יש להקפיד לשמור על איזון תקין של ויטמינים ושאר חומרי תזונה. אמנם, אין תופעות לוואי ידועות המיוחסות לצום מיצים אך יש מצבים רפואיים, כמו סוכרת, שעלולים להחמיר עקב שתיית מיצים מסוימים. כמות גדולה של מיצים מירקות ופירות חומציים במיוחד כגון עגבניות ופירות הדר עלולים להפר את רמת ה-PH בגוף.
ביקורת

בשל כמות נמוכה של נתרן ברוב הפירות והירקות, עלול להיווצר מצב של היפונטרמיה. היפונטרמיה גורמת לבחילות, הקאות, כאב ראש, בלבול, עייפות, אובדן תיאבון, חוסר מנוחה, חולשה בשרירים, התכווצויות, פרכוסים ובמקרים חמורים אף חוסר הכרה וכניסה למצב של תרדמת.
הממסד המדעי טוען כי אין כל הוכחה כי צום המיצים ודיאטות דה-טוקסיפיקציה אכן מצליחות להשפיע על רמת הרעלים בגוף. לדעתם, הטיפול אמנם בלתי מזיק אך לכן גם מהווה בזבוז משאבים ומוליך אנשים שולל. לטענתם, סביר להניח כי ההרגשה הטובה שלא פעם נלווית לצום המיצים מגיעה רק מההפסקה של צריכת חומרים מזיקים ומאפקט פלצבו ולא כתוצאה חיובית של המיצים. על פי ד"ר קתרין קולינס, דיאטנית ראשית בבית הספר לרפואה סנט ג'ורג' בלונדון, "מושג הדה-טוקסיפיקציה (de-tox) הוא המצאה שיווקית בלבד... הרעיון כי למפולת של ויטמינים, מינרלים וחומרים משתנים הנצרכים בתקופה של 2–7 ימים יכול להיות אפקט לטווח ארוך על הגוף, הוא גם כן מיתוס שיווקי".[דרוש מקור: קישור לא תואם]
ראו גם

צום מים
הערות שוליים

↑  ניקוי רעלים: טוב או רע?, באתר www.clalit.co.il
↑  קצר ולעניין על ניקוי רעלים – מדעת
↑  Jonathan Obert, Michelle Pearlman, Lois Obert, Sarah Chapin, Popular Weight Loss Strategies: a Review of Four Weight Loss Techniques, Current Gastroenterology Reports 19, 2017-12, עמ' 61 doi: 10.1007/s11894-017-0603-8
↑  Juice Fast. מאמר באנגלית של  Cathy Wong באתר about.com
↑  Scientists dismiss 'detox myth'‎, באתר ה-BBC,‏ 5 בינואר 2009
↑  Medical Breakthroughs: Juice Fasting, באתר WILX.COM,‏ 18 בנובמבר 2003
↑  Mark Kurlansky, Salt: A World History, Penguin Books, 2002, עמ' 9
↑  Lester libel bill published, באתר "sense about science"
| מיצים |
| --- | --- | --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |  |
| שונות | אוטיי • סיידר • עשב חיטה • צום מיצים • שייק |  |
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ויליאם הראשון, דוכס נורמנדיה

ויליאם הראשון "ארוך החרב", דוכס נורמנדי (בצרפתית: Guillaume Longue-Épée;‏ 893 – 17 בדצמבר 942) היה דוכס נורמנדי משנת 927 עד מותו בשנת 942. ויליאם הראשון היה הדוכס השני של נורמנדיה, ושלט בה ממות אביו, רולו מנורמנדיה, ועד להירצחו בשנת 942 בידי ארנולף הראשון, רוזן פלנדריה. אחרי מותו ירש אותו בנו, רישאר הראשון.
בזמנו עדיין לא נעשה שימוש בתואר "דוכס", אשר יוחס לשליטי נורמנדיה באופן רטרואקטיבי. ויליאם עצמו השתמש בתואר "רוזן".
לורנזו בראון

לורנזו דונטז בראון (באנגלית: Lorenzo Dontez Brown; נולד ב-26 באוגוסט 1990) הוא כדורסלן אמריקאי-ספרדי המשחק בעמדת הרכז בפנאתינאיקוס מליגת העל היוונית בכדורסל והיורוליג.
קריירת מכללות

בראון שיחק כדורסל מכללות באוניברסיטת המדינה של קרוליינה הצפונית (NC סטייט) מ-2010 עד 2013 והוביל את ה-NC סטייט וולפאק לשתי הופעות רצופות בטורניר אליפות המכללות בכדורסל ב-2012 וב-2013. כג'וניור (סטודנט בשנתו השלישית) העמיד בראון ממוצעים של 12.4 נקודות ו-4.3 ריבאונדים למשחק והוביל את אזור החוף האטלנטי (ACC) באסיסטים עם 7.2 ובחטיפות עם שתיים למשחק. בסיום העונה נבחר לחמישייה השנייה של ה-ACC. במהלך קריירת המכללות שלו העמיד בראון ממוצעים של 11.6 נקודות, 4.2 ריבאונדים ו-5.8 אסיסטים ב-32.6 דקות למשחק.
לאחר עונת 2012/13 החליט בראון לוותר על העונה האחרונה שלו בקולג' והכריז על מועמדותו לדראפט ה-NBA.
קריירה מקצועית > עונת 2013/14

בראון נבחר בבחירה ה-52 בדראפט ה-NBA ‏2013 על ידי מינסוטה טימברוולבס והצטרף לסגל הקבוצה לליגת הקיץ של ה-NBA. ב-26 בספטמבר 2013 הוא חתם על החוזה המקצועי הראשון שלו עם הוולבס, אך שוחרר ב-25 באוקטובר.
ב-1 בנובמבר 2013 הוא נרכש על ידי ספרינגפילד ארמור מליגת הפיתוח של ה-NBA, וב-20 בנובמבר חתם בפילדלפיה 76'. הוא ערך את הופעת הבכורה שלו ב-NBA באותו יום בהפסד 98–108 לטורונטו ראפטורס, כשנכנס 58 שניות לסיום הרבע הרביעי וקלע 5 נקודות. במהלך עונת הרוקי שלו הוא נשלח פעמים רבות לקבוצת ליגת הפיתוח של הסיקסרס, דלאוור 87', במדיה רשם ממוצעים של 19.9 נקודות, 5.3 ריבאונדים, 6.9 אסיסטים ו-1.7 חטיפות למשחק. ב-14 במרץ 2014 הוא שוחרר מפילדלפיה, וכעבור יומיים נרכש מחדש על ידי ספרינגפילד ארמור.
קריירה מקצועית > עונת 2014/15

ב-29 ביולי 2014 חתם בראון ברייר ונציה מליגת העל האיטלקית בכדורסל, אך חוזהו בוטל ב-5 בספטמבר 2014 על ידי הקבוצה. ב-25 בספטמבר 2014 הוא חתם בדטרויט פיסטונס, אך נחתך מהסגל ב-20 באוקטובר. ב-1 בנובמבר הוא נרכש על ידי גרנד ראפידס דרייב וכעבור שבועיים ערך את הופעת הבכורה שלו בהפסד 103–112 לבייקרספילד ג'אם כשרשם 14 נקודות, שישה ריבאונדים וחמישה אסיסטים ב-33 דקות. ב-4 בפברואר 2015 הוא נבחר למשחק האולסטאר של ליגת הפיתוח של ה-NBA.
ב-28 בינואר 2015 הוא חתם על חוזה ל-10 ימים עם מינסוטה טימברוולבס. שלושה ימים לאחר מכן, במשחקו השלישי בלבד בקבוצה, הוא פתח בחמישייה לראשונה בזכות היותו הרכז הבריא היחיד בקבוצה. הוא נאלץ לשחק את כל המשחק למעט חמש שניות בהפסד הוולבס 90–106 לקליבלנד קאבלירס, ורשם 9 אסיסטים, 6 ריבאונדים ונקודה אחת. ב-6 בפברואר הוא חתם על חוזה שני ל-10 ימים עם הטימברוולבס וב-19 בפברואר חתם בטימברוולבס להמשך העונה, אך ב-24 באוקטובר נופה מהסגל.
קריירה מקצועית > עונת 2015/16

ב-12 בנובמבר 2015 נרכש בראון מחדש על ידי גרנד ראפידס דרייב.
ב-8 בינואר 2016 הוא חתם על חוזה ל-10 ימים בפיניקס סאנס וכעבור ארבעה ימים ערך את הופעת הבכורה שלו בקבוצה כשרשם 7 נקודות, 5 אסיסטים, 2 ריבאונדים וחטיפה בהפסד 97–116 לאינדיאנה פייסרס. ב-18 בינואר הוא חתם על חוזה שני ל-10 ימים עם הסאנס, אך לאחר תום החוזה החליטו הסאנס לא להשאיר אותו והוא הפך לשחקן חופשי. ב-2 בפברואר הוא נרכש מחדש על ידי הדרייב ונבחר למשחק האולסטאר של ליגת הפיתוח שנה שנייה ברציפות.
ב-18 במרץ 2016 חתם בראון על חוזה ל-10 ימים עם דטרויט פיסטונס. ב-28 במרץ חתם על חוזה נוסף, וב-13 באפריל חתם לשארית העונה בקבוצה. הוא שוחרר מהקבוצה ב-22 באוקטובר 2016.
קריירה מקצועית > עונת 2016/17

ב-4 בנובמבר 2016 חתם בראון באוניקס קאזאן הרוסית, אך חוזהו בוטל ב-15 בנובמבר לאחר שנכשל בבדיקות הרפואיות. ב-8 בדצמבר 2016 הוא חתם בג'ג'יאנג גולדן בולס הסינית מליגת ה-CBA. ב-3 במרץ 2017, לאחר סיום העונה בסין, נרכש בראון מחדש על ידי גרנד ראפידס דרייב.
קריירה מקצועית > עונת 2017/18

בליגת הקיץ 2017 שיחק בראון במדי דטרויט פיסטונס, ולאחר מכן חתם על חוזה דו-כיווני עם טורונטו ראפטורס, במסגרתו חילק את זמנו בין טורונטו לבין קבוצת ליגת הפיתוח שלה, ראפטורס 905. בסיום העונה הוא זכה בפרס ה-MVP של ליגת הפיתוח לאחר שהעמיד ממוצעים של 18.8 נקודות, 5.2 ריבאונדים, 8.9 אסיסטים ו-1.8 חטיפות למשחק והוביל את קבוצתו לגמר, בו הפסידה 0–2 לאוסטין ספרס. לפני סיום העונה שודרג חוזהו של בראון לחוזה סטנדרטי.
קריירה מקצועית > עונת 2018/19

ב-20 ביולי 2018 חידש בראון את חוזהו בראפטורס, וב-26 משחקים בעונת 2018/2019 קלע 2.1 נקודות ב-8.2 דקות בממוצע למשחק. ב-7 בינואר 2019 שוחרר בראון מהראפטורס.
ב-10 בפברואר 2019 חתם בראון בגואנגג'ואו לונג ליונס מליגת ה-CBA הסינית ויומיים לאחר מכן ערך את הופעת הבכורה שלו בקבוצה כשקלע 17 נקודות בניצחון 97–93 על בייג'ינג דאקס.
קריירה מקצועית > עונת 2019/20

ב-3 באוגוסט 2019 חתם בראון בכוכב האדום בלגרד מהליגה האדריאטית והיורוליג.
קריירה מקצועית > עונת 2020/21

ב-14 ביולי 2020 חתם בראון בפנרבחצ'ה מליגת העל הטורקית בכדורסל והיורוליג. ב-17 ביוני 2021 הוא שוחרר מהמועדון.
קריירה מקצועית > עונת 2021/22

ב-23 ביולי 2021 חתם בראון לשנה באוניקס קאזאן מהליגה המאוחדת של VTB והיורוליג. הוא עזב את הקבוצה בתחילת 2022 עקב הפלישה הרוסית לאוקראינה.
קריירה מקצועית > מכבי תל אביב (2022–2024)

ב-29 ביוני 2022 חתם בראון על חוזה לשנתיים במכבי תל אביב מליגת העל הישראלית והיורוליג, עימה זכה בגביע ווינר בכדורסל 2022/2023 ובאליפויות המדינה ב-2023 ו-2024. בראון נבחר לחמישיית העונה ביורוליג ב-2023 ולחמישיית העונה השנייה ב-2024, והוביל את מכבי פעמיים לרבע גמר היורוליג.
בראון ובת זוגו לורי השתתפו בצילומי העונה השישית של ״בייבי בום״ בקשת 12, שם תיעדו המצלמות את לידת בנם הבכור.
קריירה מקצועית > פנאתינאיקוס (2024–הווה)

ב-25 ביוני 2024 חתם בראון לשלוש שנים בפנאתינאיקוס מליגת העל היוונית בכדורסל והיורוליג.
קריירה בנבחרת הלאומית

ביולי 2022 קיבל בראון אזרחות ספרדית, ובאותה שנה הוביל את נבחרת ספרד בכדורסל לזכייה ביורובאסקט 2022 ונבחר לחמישיית הטורניר לאחר שהעמיד ממוצעים של 15.2 נקודות, 1.8 ריבאונדים ו-7.6 אסיסטים למשחק.
הערות שוליים

↑  סטטיסטיקות מכללות, באתר Sports-Reference.com
↑  2013 Coaches All-ACC Basketball Team Is Announced, ACC, ‏18 במרץ 2013
↑  North Carolina State's Lorenzo Brown declares for NBA draft, Sports Illustrated, ‏27 במרץ 2013
↑  Lorenzo Brown Picked by Minnesota Timberwolves: Scouting Report and Analysis, Bleacher Report, ‏27 ביוני 2013
↑  Wolves Sign Brown, Hummel And Jeffers To Camp Roster, מינסוטה טימברוולבס, ‏26 בספטמבר 2013
↑  Wolves Release Lorenzo Brown and Othyus Jeffers, מינסוטה טימברוולבס, ‏25 באוקטובר 2013
↑  Philadelphia 76ers waive Kwame Brown and Darius Morris, sign Elliot Williams and Lorenzo Brown, Inside Hoops, ‏20 בנובמבר 2013
↑  ראפטורס 108–98 סיקסרס, באתר ESPN
1 2  פרופיל, באתר ליגת הפיתוח של ה-NBA
↑  Detroit Pistons Sign Four to Training Camp Roster, דטרויט פיסטונס, ‏25 בספטמבר 2014
↑  Pistons release Thabeet, three others, USA Today, ‏20 באוקטובר 2014
↑  Wolves Sign Guard Lorenzo Brown to a 10-Day Contract, מינסוטה טימברוולבס, ‏28 בינואר 2015
↑  קאבלירס 106–90 טימברוולבס, באתר ESPN
↑  Wolves Sign Guard Lorenzo Brown to Second 10-Day Contract, מינסוטה טימברוולבס, ‏6 בפברואר 2015
↑  Wolves Sign Guard Lorenzo Brown for Remainder of Season, מינסוטה טימברוולבס, ‏19 בפברואר 2015
↑  Timberwolves Waive Three Players, מינסוטה טימברוולבס, ‏24 באוקטובר 2015
↑  Drive Acquire Henry Sims and Lorenzo Brown, OurSportsCentral.com, ‏12 בנובמבר 2015
↑  Suns Sign Lorenzo Brown, פיניקס סאנס, ‏8 בינואר 2016
↑  פייסרס 116–97 סאנס, באתר ESPN
↑  Suns sign Lorenzo Brown to second 10-day contract, Inside Hoops, ‏18 בינואר 2016
↑  Detroit Pistons Sign Guard Lorenzo Brown to a 10-Day Contract, דטרויט פיסטונס, ‏18 במרץ 2016
↑  Detroit Pistons Sign Lorenzo Brown to Second 10-Day Contract, דטרויט פיסטונס, ‏28 במרץ 2016
↑  Detroit Pistons Sign Lorenzo Brown to Contract, דטרויט פיסטונס, ‏13 באפריל 2016
↑  Ray McCallum claims Pistons' 15th roster spot; Lorenzo Brown waived, MLive.com, ‏22 באוקטובר 2016
↑  Unics lands Lorenzo Brown, Eurohoops, ‏4 בנובמבר 2016
↑  Lorenzo Brown signs in China with Zhejiang Golden Bulls, CBS, ‏8 בדצמבר 2016
↑  Lorenzo Brown returns to provide backcourt depth to Drive, MLive, ‏3 במרץ 2017
↑  Raptors Sign Lorenzo Brown, טורונטו ראפטורס, ‏25 ביולי 2017
↑  Raptors' Lorenzo Brown: Upgraded to regular contract, CBS, ‏11 באפריל 2018
↑  Raptors Sign Brown and Boucher, טורונטו ראפטורס, ‏20 ביולי 2018
↑  סטטיסטיקות, באתר ה-NBA
↑  Raptors Waive Lorenzo Brown, טורונטו ראפטורס, ‏7 בינואר 2019
↑  בייג'ינג דאקס 93–97 גואנגג'ואו לונג ליונס, באתר Eurobasket.com, ‏12 בפברואר 2019
↑  Lorenzo Brown reinforced the red and white squad, הליגה האדריאטית, ‏3 באוגוסט 2019
↑  Fenerbahce officially signs Lorenzo Brown, Eurohoops, ‏14 ביולי 2020
↑  Unics Kazan announces Lorenzo Brown, Sportando, ‏23 ביולי 2021
↑  עמרי מנהיים, ‏רשמי: לורנזו בראון חתם במכבי תל אביב, באתר ערוץ הספורט, 29 ביוני 2022
↑  דסק קשת 12, ‏כוכב מכבי תל אביב לשעבר מגיע ל"בייבי בום", באתר ‏מאקו‏, 11 בנובמבר 2024
↑  פנאתינייקוס הודיעה על החתמתו של לורנזו בראון, באתר ONE‏, 25 ביוני 2024
↑  "אין לו שום קשר לספרד": סערת אזרוח בראון, באתר ערוץ הספורט, 5 ביולי 2022
↑  פרופיל, באתר אליפות אירופה בכדורסל 2022
בראון במדי NC סטייט
לוד בן הלי

לוד בן הלי (באנגלית: Lud) היה אחד המלכים המיתולוגיים של בריטניה בתקופה הקלטית, לפי רשימותיו של ג'פרי ממונמות'.
על פי המיתולוגיה הבריטית היה לוד בנו הבכור של הלי ואחיו של קסיוולאונוס. לוד נקרא על שמו של גיבור המיתולוגיה הולשית - לוד לאו אריינט. לוד הפך למלכם של הבריטים בשנת 73 לפנה"ס לאחר מות אביו. בתקופת מלכותו ביצר את ערי הממלכה, ובייחוד את טרינובאנטום, בה בנה מגדלים במסגרת הביצורים. לאות הוקרה לפועלו שינו אנשי העיר את שמה ל"קרלוד" - "עירו של לוד" בולשית, ושם זה הפך, על פי המיתולוגיה, מאוחר יותר ל"לונדון".
ללוד היו שני בנים אנדרוגאוס וטנבאנטיוס, אולם לאחר מותו אחיו מלך במקומו. לוד נקבר ליד שער העיר, שנקרא על שמו - לודגייט (בוולשית: פורת'לוד). שם זה נשתמר בשמו של אחד מאזורי הסיטי של לונדון.
בית שערים (מושב)

| --- | --- |
 הכניסה לבית שערים
מדינה: ישראל ישראל
מחוז: הצפון
מועצה אזורית: עמק יזרעאל
גובה ממוצע: ‎74 מטר
תאריך ייסוד: 1936
תנועה מיישבת: תנועת המושבים
סוג יישוב: מושב
מוצא המייסדים: יוגוסלביה, מזרח אירופה
נתוני אוכלוסייה לפי הלמ"ס לסוף 2023
  - אוכלוסייה: 701 תושבים
 מפת מיקום  מפה דינמית   (למפת הכרמל מוגדלת) בית שערים(למפת הכרמל רגילה) בית שערים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית שערים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית שערים32°41′48″N 35°10′42″E﻿ / ﻿32.6966880838862°N 35.1782089284107°E﻿ / 32.6966880838862; 35.1782089284107  heמפת היישובים של מועצה אזורית עמק יזרעאל (in English: Jezreel Valley Regional Council) באדום - בית שערים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10
אתר הבית של המושב
בניית בתיה של בית שערים, 1946
בֵּית שְׁעָרִים הוא מושב במועצה האזורית עמק יזרעאל, ליד רמת ישי ומדרום מזרח לחיפה.
היסטוריה

בשנת 1926, לאחר שאדמות המושב נרכשו על ידי הקק"ל ביוגוסלביה (בהנהגת האחיות לואיזה לאה זלוסצר וקלרה (לויה) ברמפר) התיישבו במקום חלוצים יוגוסלבים, שסברו כי שם הייתה בית שערים העתיקה ועל כן קראו למושב בשמו. בשל קשיים כלכליים ובעיקר קשיים בהספקת מים, מרבית המתיישבים הראשונים עזבו את המקום.
מי שנשאר מופקד על שמירת הקרקעות וחיבר בין קבוצת היוגוסלבים שהיו בעלי הקרקעות, ורכשו את 1000 הדונם הראשונים עליהם הוקם המושב, היה יוסף (פיקו) פפו (אברהמי). בשנת 1936 הועברו הקרקעות לקבוצה החדשה והוקם מושב העובדים הנוכחי על ידי ילידי הארץ חברי הנוער העובד, עולים ממזרח אירופה ועולים מיוגוסלביה. הקבוצה נקראה ארגון אפרים על שם אפרים ציזק היא התארגנה לעלייה לקרקע במגדל אשר על גדת הכנרת.
בתחילה הארגון ישב על גבעה מול חוות שטוק לימים נווה יער במחנה אוהלים. בעוד הנשים והילדים היו בישובי הסביבה עד להכשרת היישוב לקליטת הארגון.
היישוב תוכנן על ידי י. קאופמן עם תקנון בנייה שעמד במבחן השנים. החל מנטיעת עצי זית בגבולות המגרשים, איסור על נטיעת עצים נשירים בחזית המשקים, ארגון המשק החקלאי מאחורי בתי המגורים וחצרות בעלי חיים בסוף המגרש. הוא תכנן רחובות רחבים ביותר שעד היום מאפשרים תנועה וגינון ציבורי מרשים ללא צורך בהזזת הגבולות.
המושב תוכנן ל-70 משקים ומונה היום 68 משקים, מספר מגרשים בתוך היישוב של עובדי ציבור במקור ועוד כ-70 מגרשים בשכונת בנים ממשיכים.
במרכז המושב ניצב בעבר עץ אלון זקן מאוד שגילו הוערך בכ־700 שנים. לפני מספר שנים מת אלון זה ובמקומו נשתל אלון חדש.
במושב בית שערים ישנו אחוז גבוה יחסית של משקים פעילים המתפרנסים מחקלאות. על הענפים הנפוצים נמנים: רפת חלב, כבשים, פרדס, גדולי שדה (ירקות) וכיוצא בזה. באמצע שנות ה-90 הורחב המושב בהתיישבות בנים ממשיכים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007559856605171  LCCN: n82247734  VIAF: 138407047   WorldCat (עם VIAF): 138407047 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
יצחק קיסטר

יצחק קִיסטֶר (י"ח בתשרי תרס"ו, 17 באוקטובר 1905 – כ"ה במרחשוון תשנ"ג, 21 בנובמבר 1992) היה שופט בית המשפט העליון בשנים 1965–1975.